b'\n_START_ARTICLE_\nJosep Claresvalls\n_START_SECTION_\nBiografia\n_START_PARAGRAPH_\nJosep de Claresvalls feu una llarga carrera eclesi\xc3\xa0stica amb l\xe2\x80\x99ajut del seu oncle Joan Sent\xc3\xads i Sunyer, bisbe de Barcelona: ardiaca, prior de santa Anna, jutge del breu, vicari general i bisbe.  Amb ell va promoure la segregaci\xc3\xb3 de Xerta del bisbat de Tortosa._NEWLINE_A la d\xc3\xa8cada de 1630 dugu\xc3\xa9 una intensa activitat com a diplom\xc3\xa0tic de la Generalitat de Catalunya.  _NEWLINE_Serv\xc3\xad a la corona fent d\xe2\x80\x99administraci\xc3\xb3 d\xe2\x80\x99hospitals de ferits de Guerra.  Contrari al moviment secessionista catal\xc3\xa0, fou empresonat i m\xc3\xa9s endavant convidat a no residir en terra de l\xe2\x80\x99enemic, motiu pel qual marx\xc3\xa0 cap a It\xc3\xa0lia. _NEWLINE_L\xe2\x80\x99any 1642, en agra\xc3\xafment al seu felipisme, obtingu\xc3\xa9 el bisbat d\xe2\x80\x99Urgell, c\xc3\xa0rrec que no ocup\xc3\xa0 per trobar-se fora de Catalunya.  M\xc3\xa9s endavant, el papa li conced\xc3\xad l\xe2\x80\x99arxidiaconat de Tortosa, c\xc3\xa0rrec al qual renunci\xc3\xa0. Exerc\xc3\xad de recaptador d\xe2\x80\x99informaci\xc3\xb3 (espia) pel papat._NEWLINE_Fou rector de la Universitat de l\xe2\x80\x99Estudi General entre 1626 i 1628._NEWLINE_Va morir el mes d\xe2\x80\x99agost de  1651.'